b'\n_START_ARTICLE_\nIvan Urbanec\n_START_SECTION_\n\xc5\xbdivljenje in delo\n_START_PARAGRAPH_\nPo ljudski \xc5\xa1oli in ban\xc4\x8dnem te\xc4\x8daju je opravljal razli\xc4\x8dne slu\xc5\xbebe: pri Prvi hrvatski \xc5\xa1tedionici v Zagrebu (1873-1874), nato bil nekaj \xc4\x8dasa pisar pri grofu Bombellesu v Vinici pri Vara\xc5\xbedinu, od 1882 do smrti pa tajnik slovenske posojilnice in \xc4\x8ditalnice na Ptuju. Bil je spreten in vnet agitator, zato so mu nalagali organizacijske priprave za volitve poslancev v de\xc5\xbeelni in dr\xc5\xbeavni zbor; izkazal se je pri nabiranju denarnih prispevkov za nakup ptujskega Narodnega doma, a preobremenjenost z delom in po\xc5\xbertvovalnost pri obiskovanju vasi v ptujski okolici sta pospe\xc5\xa1ili njegovo smrt._NEWLINE_Urbanec je prosto prevedel iz nem\xc5\xa1\xc4\x8dine povest W. Freya, Je\xc4\x8darjeva h\xc4\x8di (Ptuj 1881) ter zgodovinsko povest neznanega avtorja Kara Petrovi\xc4\x87, osvoboditelj Srbije v prevodu: Knez \xc4\x8drni Jurij osvoboditelj Srbije (COBISS)'